ป้าแจ๋ว จับคู่ เจมส์-ไอซ์ ซุปตาร์ปากจัดปะทะแม่หมอไฮโซใน พยากรณ์ซ่อนรัก
ยี่ห้อ ป้าแจ๋ว ยุทธนา ลอพันธ์ไพบูลย์ ผู้จัด-ผู้กำกับมากฝีมือ ชื่อนี้การันตีคุณภาพ ผลงานล่าสุดละครเรื่อง พยากรณ์ซ่อนรัก ทางช่อง 3 ที่คว้า เจมส์–จิรายุ ประกบคู่กับ ไอซ์–ปรีชญาเป็นเรื่องราวความรักวุ่นๆของซุปตาร์ปากจัดกับแม่หมอไฮโซโดย ป้าแจ๋ว พูดถึงละครเรื่องนี้ว่า เรื่องนี้ไม่เหมือนละครรักทั่วไปที่เคยดู แบบรักกุ๊กกิ๊ก เพราะนางเอก (ไอซ์) สามารถเห็นอนาคตของคนอื่นได้ และเพราะการที่เห็นก็ได้นำอันตรายมาสู่ตัวเอง ซึ่งหนึ่งในนั้นคือพระเอก (เจมส์) ถ้าจะบอกว่าละครแนวใหม่คงไม่ใช่ซะทีเดียว แต่ละครไทยไม่ค่อยทำ คนดูชอบความแปลกใหม่และดำเนินเรื่องเร็ว เป็นการเล่าเรื่องในแนวใหม่ที่หนังซีรีส์เกาหลี ฝรั่ง ญี่ปุ่น ก็ทำคือจะเว้นวรรคบางอย่างไว้ และเมื่อมาเล่าซ้ำหรือเฉลยเราค่อยมาคลายปม เรื่องแบบนี้ทำค่อนข้างยาก แต่เราสนุกที่จะทำ ที่สำคัญนักแสดงถึงจะเป็นคนที่คุ้นเคย อย่าง เจมส์ ไอซ์ แต่พอมาจับคู่กันสนุกมาก ยังมี ไม้-วฤษฎิ์ เบนซ์-กมลชนก ป๊อบ-ธัชทร ซีน-ภัสธรากรณ์ แล้วเรื่องนี้เจมส์ปากจัดมาก เพราะตั้งแต่เจมส์ไปคบกับแก๊งบอย-ปกรณ์ เกรท-วรินทรอาเล็ก-ธีรเดช ก็รู้เลยว่าเจมส์เหมาะกับบทนี้มาก ส่วนไอซ์จะต้องมีความสามารถในการพูดภาษาฝรั่งเศส และออก เสียงภาษาอื่นๆ ซึ่งไอซ์ก็ขึ้นชื่อด้านนี้อยู่แล้ว แต่ละตอนต้องตามลุ้นว่าจะคลี่คลายเรื่องของใคร และใครคือคนที่น่าสงสัยคนต่อไป ติดตามชมได้ทุกวันจันทร์-อังคาร 20.20 น. ทางช่อง 3 เริ่มตอนแรก 15 มิ.ย.นี้แล้ว.>> อ่านเรื่องย่อนิยายทุกเรื่อง คลิกที่นี่ <<
ยี่ห้อ ป้าแจ๋ว ยุทธนา ลอพันธ์ไพบูลย์ ผู้จัด-ผู้กำกับมากฝีมือ ชื่อนี้การันตีคุณภาพ ผลงานล่าสุดละครเรื่อง พยากรณ์ซ่อนรัก ทางช่อง 3 ที่คว้า เจมส์–จิรายุ ประกบคู่กับ ไอซ์–ปรีชญา 
พยากรณ์ซ่อนรัก,นิยาย,ป้าแจ๋ว ยุทธนา,ไอซ์ ปรีชญา,เจมส์ จิรายุ,ละครช่อง3,ละครรัก,ละคร